stanford-oval/wikipedia huggingface dataset:
המרגלת היפה
עלילה

הילרי קרייבן היא אם שכולה שננטשה על ידי בעלה לשעבר. כאשר מגיעים מסמכי הגירושים מצבה הנפשי הופך רעוע והיא טסה מבריטניה למרוקו כדי להירגע מעט, אולם שם הולך וגובר רצונה למות. לאחר שהגורל מתעתע בה בדמות התרסקות המטוס בו הייתה אמורה לטוס, נחישותה גוברת והיא רוכשת כדורים מבית מרקחת.
החוקר ג'סופ מחליט להיעזר בה לצורך חקירת מקרה בלתי מפוענח ומבטיח לה שאין סיכויים רבים שתיחלץ מהמקרה בחיים והילרי מסכימה.
במסגרת חקירת המקרה, מתחזה הילרי לרעייתו של מדען מוכשר שנעלם ומובלת יחד עם קבוצת אנשים בעלי יכולות גבוהות בתחומים מדעיים לאזור מבודד וסודי, שם מתברר לה ש"בעלה" המדען תומאס בטרטון גנב את התגלית בשלה התפרסם. עצביו מעורערים מנוכחותם האפשרית של מיקרופונים ואמצעי האזנה החבויים בכל מקום והוא לא מצליח לבצע תגלית מדעית נוספת. שניהם חפצים לברוח מהמקום אולם בלתי אפשרי לצאת מהמקום. הילרי מתיידדת עם צעיר בשם אנדי פיטרס, כימאי מחקר, ונעזרת בו כדי לתכנן בריחה אפשרית. במהלך הספר דנים מספר מדענים בסיבה בשלה הסכימו להגיע למקום: אחדים עשו זאת בשל בצע כסף, אחרים הגו רעיונות כמו השתלטות על העולם ומעמד עליון של מדענים.
במהלך הספר פוגשת הילרי במר אריסטידס, יווני עשיר האחראי על המיזם. הוא מסביר שמטרתו היא איסוף המוחות הטובים ביותר בעולם וכאשר ירצו מדינות העולם במדענים, יהיה עליהם לרכשם ממנו. מטרת המיזם היא בעצם השקעה כספית. במהלך משלחת ביקור בריטית במקום מצליחים הילרי ופיטרס להשתחרר וג'סופ פותר את התעלומה. מר אריסטידס נחלץ מהתקרית בהסבר שלא ידע מה מתחולל, וג'סופ סבור שלא ניתן יהיה להאשימו בדבר. בנוסף מתגלה כי פיטרס הגיע למקום כדי לתפוס את תומאס בטרטון שאחראי למותה של קרובת משפחתו וגנבת תגליתה המקצועית. מסוף הסיפור משתמע, שניתן יהיה להרשיע את בטרטון וכן שהילרי ופיטרס נהיו בני-זוג.
הדמויות

תומאס בטרטון – מדען צעיר שאופן היעלמותו מדאיג את המודיעין הבריטי
אוליב בטרטון – אשתו ששואפת להצטרף אליו. נהרגה כתוצאה מתאונת מטוס
מר ג'סופ – איש השירות החשאי הבריטי
הילרי קרייבן – צעירה שכולה השואפת למות והופכת למרגלת
בוריס גליידר – קרוב משפחתה של אשתו הראשונה של תומאס בטרטון, אלזה
גברת קלבין בייקר – תיירת אמריקאית טיפוסית המתגלה כמשתפת פעולה
העלמה התרינגטון – תיירת בריטית המתגלה כסוכנת חשאית
מסייה אנרי לורייה – צעיר צרפתי
מר אריסטידס – אחד מעשירי העולם
ד"ר לואיס בארון – בקטריולוג צרפתי
אנדי פיטרס – כימאי מחקר אמריקאי
הלגה נידהיים – מדענית גרמנייה צעירה ושחצנית
טורקיל אריקסון – אידיאליסט נורווגי
רעיונות מרכזיים

הספר שפורסם בשנות ה-50 עוסק ברעיונות סובייטים אבל גם נושא בחובו את השפעת גירושיה של כריסטי משנת 1921. כמו ספר אחר של כריסטי מאותה תקופה, "דיוקן לא גמור", הוא עוסק באישה צעירה שהתגרשה לאחר שילדה בת. בשני הספרים מצוינות נטיות אובדניות שמזוהות על ידי אדם אחר המצליח להצילה. הספר מתבסס על אירועי ריגול אמיתיים שקרו בשנות ה-50, כאשר שני פיזיקאים, ברונו פונטקורבו וקלאוס פוקס, ערקו לברית המועצות לשעבר.
דייגו ולאסקס (שחקן)

| --- | --- |
אין תמונה חופשית
 לידה:  5 בדצמבר 2001 (בן 23) אל סלוודור סן סלוודור, אל סלוודור 
 מדינה:  ארצות הברית ארצות הברית
 תקופת הפעילות:  מ-2009
 פרופיל ב-IMDb
 
דייגו ג'ק ולאסקס (באנגלית: Diego Jack Velazquez; נולד ב-5 בדצמבר 2001 בסן סלוודור) הוא שחקן טלוויזיה וקולנוע סלוודורי-אמריקאי. ידוע בעיקר בזכות תפקידו בסדרה "משפחת רעם".
ביוגרפיה

דייגו נולד באל סלוודור להורים סלוודוריים-מקסיקניים, ועבר לפורטלנד, אורגון בגיל 8. לאביו קוראים ג'וני. הוא דובר אנגלית וספרדית.
בילדותו גילה עניין רב באיפור ותחפושות, ורצה להפוך למאפר אפקטים מיוחדים. בגיל שש בערך, כשהתלווה לאימו לעבודתה כסטייליסטית פרסומות, הוא ראה מה השחקנים עושים והוקסם מכך, והחליט שירצה לעסוק במשחק בחייו.
קריירה

הוא הופיע לראשונה על המסך בשנת 2009, בתפקיד מינורי, בסרט "The City of Your Final Destination", ומאז השתתף במספר רב של סרטים וסדרות, בהם גילם בעיקר דמויות של ילדים, בחלקם כניצב. בשנה שלאחר מכן גילם את פטריק קרולי בסרט "Extraordinary Measures". מאוחר יותר באותה שנה הופיע בשני פרקים של סדרת הטלוויזיה "העוקץ". הוא הופיע גם במספר פרסומות וסרטוני תדמית.
בשנת 2013 הוא החל להשתתף בקומדיית המצבים "משפחת רעם" המשודרת בערוץ ניקלודיאון, בתפקיד בילי תנדרמן. בשנת 2014 הוציאו ניקלודיאון דיסק שכותרתו "The Fakest Song Ever" עם ולאסקס, ג'ק גריפו, קמרון אוקסיו, קרטיס האריס ובנג'מין פלורס ג'וניור.
פילמוגרפיה

| שנה | סדרה/סרט | דמות | הערות |
| --- | --- | --- | --- |
| 2009 | The City of Your Final Destination (אנ') | ילד | תפקיד אורח |
| 2010 | Extraordinary Measures (אנ') | פטריק קרולי |  |
| 2010 | Blackstar Warrior | ג'אווה |  |
| 2010 | העוקץ | ניית'ן פורד הצעיר | 2 פרקים (עונה 2 פרק 11 ועונה 3 פרק 9) |
| 2011 | The Company of Thieves | ילד |  |
|  | גרים | בן | פרק אחד (עונה 1 פרק 9) |
| 2013 | More Porkchop | מולי | סרט קצר |
| 2013–2018 | משפחת רעם | בילי תנדרמן |  |
| 2014 | משפחה נרדפת | בילי תנדרמן | פרק אחד (עונה 2 פרק 10) |
| 2015 | Supervised Visit | ויליאם |  |
| 2015 | ספיישל הו הו הולידיי של ניקלודיאון | עצמו |  |
| 2016–2017 | Paradise Run (אנ') | עצמו | תוכנית מציאות בה התמודד ב-4 פרקים |
| 2017 | I Hope You're Here Forever | ניי | סרט קצר |
| 2019 | Zoe Valentine (אנ') | ברודי קלמנס |  |
| 2019 | Boy Genius | בילי |  |
פרסים ומועמדויות

| שנה | פרס | קטגוריה | עבודה | תוצאה |
| --- | --- | --- | --- | --- |
| 2015 | פרס השחקן/ית הצעיר/ה הטוב/ה ביותר | סדרת טלוויזיה | משפחת רעם | מועמדות |
הערות שוליים

↑  Learn about Diego Velazquez (TV Actor), Famous Birthdays (באנגלית)
1 2  Who is Diego Velazquez (TV Actor)? Everything You Need to Know, www.thefamouspeople.com (באנגלית)
↑  Diego Velazquez (באנגלית)
| --- | --- |
בקרת זהויות :  GND: 1192705750  VIAF: 362156619138228780009   WorldCat (עם VIAF): 362156619138228780009
ג'ים בר מזל

| --- | --- |

 מידע כללי
 מאת:  קינגסלי אמיס 
 שפת המקור:  אנגלית 
 סוגה:  רומן 
 הוצאה
 הוצאה:  דאבלדיי, הוצאת ויקטור גולנץ 
 תאריך הוצאה:  1954 
 
ג'ים בר מזל (באנגלית: Lucky Jim) הוא ספר סאטירה אקדמית שכתב קינגסלי אמיס, שראה אור לראשונה ב-1954 בהוצאת Victor Gollancz. היה זה הרומן הראשון שאמיס פרסם, שזכה בפרס סומרסט מוהם לספרות בדויה. הוא מתוארך לסביבות שנת 1950, "ג'ים בר מזל" מתחקה מספר על עלילות גיבורו ג'יימס (ג'ים) דיקסון, שעל שמו קרוי הספר. ג'ים הוא מרצה להיסטוריה של ימי הביניים באוניברסיטה אנגלית קרתנית ללא שם (שקיבלה השראה באופן חלקי מאוניברסיטת לסטר
). הדובר מספר את הרומן בקפדנות ולכאורה בגילוי לב.
שם הספר נלקח משיר יין שהיה רווח במועדונים: "או ג'ים בר מזל, כמה שאני מקנא בו." (Oh Lucky Jim, How I Envy Him). סוברים שאמיס קיבל את שם משפחתו של ג'ים בר המזל דיקסון מכתובת מסוימת: דיקסון דרייב 12, לסטר- כתובתו של פיליפ לרקין, בשנים 1948–1950, ושאמיס ביקר אותו שם.
טיים מגזין כלל את הרומן ברשימת מאה הרומנים הטובים ביותר בשפה האנגלית של הטיים בשנים 1923–2005.
הספר ראה אור לראשונה בעברית בשנת 1964 בתרגומה של רחל אהרוני, הוא יצא לאור בשנית 1989, בתרגומה של נעמי כרמל, בספרית מעריב.
עלילה

ג'ים דיקסון הוא מרצה להיסטוריה של ימי הביניים באוניברסיטת קרתנית בצפון אנגליה. דיקסון למד בבית ספר של מעמד הפועלים ואין לו את המיומנויות החברתיות הנדרשות להתאקלם בחברה הבריטית של המעמד הבינוני של אותה העת. לאחר שהותיר רושם שלילי במחלקתו, הוא חושש פן יפוטר בסוף השנה. בניסיון לשמור על משרתו, הוא מנסה לשמור על יחסים טובים עם הממונה עליו, פרופסור וולש – חובבן המתנשא בצורה בלתי נסבלת ופזור דעת. הוא גם מנסה, בלא הצלחה, לפרסם מאמר על בניית אוניות בימי הביניים. נראה שדיקסון הצליח למצוא מוציא לאור – כתב עת אקדמי חדש.
דיקסון נתון במערכת יחסים מתוחה עם "בת-זוגו" לסירוגין מרגרט פיל (מרצה עמיתה), שמתאוששת מניסיון התאבדות כושל אחרי שבן-זוגה הקודם זרק אותה. מרגרט מפעילה על דיקסון תערובת של סחיטה רגשית ופנייה לחוש החובה והרחמים שלו, במערכת יחסים מעורפלת ונטולת מין. פרופסור וולש מקיים שבוע "אמנותי" שדומה שנותן הזדמנות לדיקסון לקדם את מעמדו בקרב עמיתיו, אבל זה לא מצליח כמתוכנן כשדיקסון משתכר ומצית את כלי-המיטה של מארחו. בסוף השבוע פוגש דיקסון את כריסטין קלהן, לונדונית צעירה שיוצאת עם ברטראנד, בנו של פרופסור וולש – צייר חובב שיהירותו מעוררת את זעמו של דיקסון במיוחד. אחרי התחלה גרועה, נוכח דיקסון לדעת שהוא נמשך לכריסטין, שהיא הרבה פחות שחצנית מכפי שהיא נראית. ניסיונו הברור של דיקסון לחזר אחרי כריסטין מרגיז את ברטראנד שמשתמש בקשריו עימה כדי להגיע אל דודה הסקוטי המקושר היטב, שמחפש עוזר בלונדון. דיקסון מציל את כריסטין בנשף הריקודים השנתי של האוניברסיטה כשבראטנד מתייחס אליה רע. הזוג מתנשק ונפגש לתה, אבל במהלך הפגישה כריסטין מודה שהיא חשה רגשות אשמה על-כך שהיא מתראה עם דיקסון מאחורי גבו של ברטראנד ומכיוון שדיקסון יוצא לכאורה עם מרגרט. השניים מחליטים לא להמשיך להתראות זה עם זו.
בינתיים, בן-זוגה לשעבר של מרגרט מטלפן לדיקסון ומבקש ממנו להתראות עמו כדי לשוחח על מרגרט.
הרומן מגיע לשיאו במהלך ההרצאה הציבורית של דיקסון על "Merrie England," (סטראוטיפ אנגלי שבא לתאר את החברה והתרבות האנגלים האוטופיים שלא מצליחה כמתוכנן כשדיקסון מנסה להרגיע את עצביו עם יותר מדי אלכוהול, ומתחיל באופן בלתי נשלט ללעוג לוולש ולכל אחד אחר אותו הוא שונא, בסיום הוא חוטף עווית ומתעלף. וולש, כמובן, מפטר אותו.
אולם, דודה של כריסטין, שרוחש כבוד מרומז לגישתו האישית של דיקסון כלפי יוהרה, מציע לדיקסון את המשרה הנחשקת בלונדון, עליה הוא מתוגמל הרבה יותר ממשרה ההוראה. בשלב הבא דיקסון פוגש את בן-זוגה לשעבר של מרגרט, שמגלה לו שהוא לא היה בדיוק החבר שלה, והשניים נוכחים לדעת שניסיון ההתאבדות שהיא ביימה היה ניסיון סחיטה רגשית של שני הגברים. דיקסון חש חופשי ממרגרט. דיקסון הוא שצוחק אחרון, כשכריסטין מגלה שברטראנד גם מנהל רומן עם אשתו של אחת מעמיתותיו לשעבר של דיקסון. בסיום הספר, דיקסון וכריסטין נתקלים בזוג וולש ברחוב, ג'ים אינו יכול שלא ללכת ישר לכיוונם, כשכריסטין בזרועותיו, ומתפקע מצחוק על כמה הם מגוחכים.
העיבוד לסרט

הרומן עובד לסרט בריטי בבימויו של ג'ון בולטינג שיצא לאולמות הקולנוע בשנת 1957, יאן קרמייקל גילם את דמותו של ג'ים דיקסון. ב-2003 עובד מחדש הסרט, הפעם לסדרת טלוויזיה בבימויו של רובין שפרד, את דמותו של דיקסון שיחק סטיבן תומפקינסון.
הערות שוליים

↑  Philip Larkin, Letters to Monica, p.6, note 3, Faber 2010
↑  Letters to Monica, p. 447 Faber 2010
↑  רשימת מאה הרומנים הטובים ביותר של הטיים
| --- | --- |
בקרת זהויות :  GND: 4447188-9  VIAF: 197678804   WorldCat (עם VIAF): 197678804
האקדמיה לאמנויות היפות

| --- | --- |

 national art academy
 תקופת הפעילות:  21 במרץ 1816 – הווה (208 שנים) 
 בעלי תפקידים
 יו"ר:  Alain-Charles Perrot 
 מיקום
 מדינה:  צרפת צרפת
 קואורדינטות:  48°51′26″N 2°20′13″E﻿ / ﻿48.857222°N 2.336889°E﻿ / 48.857222; 2.336889
 אתר רשמי
  (למפת פריז מוגדלת) האקדמיה לאמנויות היפות(למפת פריז רגילה) האקדמיה לאמנויות היפות
 
האקדמיה לאמנויות היפות (בצרפתית: Académie des Beaux-Arts) היא אגודה של מלומדים צרפתים שנוסדה ב-1816 עם איחודן של:
האקדמיה המלכותית לציור ולפיסול (נוסדה ב-1648 על ידי הצייר שארל לה ברון, שהיה בן חסותו של הקרדינל מזראן);
האקדמיה המלכותית למוזיקה (נוסדה ב-1669 על ידי לואי הארבעה עשר, מלך צרפת והחל ב-1672 נוהלה על ידי ז'אן-בטיסט לולי, שהיה מלחין החצר);
האקדמיה המלכותית לאדריכלות (נוסדה ב-1671 על ידי ז'אן-בטיסט קולבר, שהיה שר הבינוי והאמנות של לואי הארבעה עשר, מלך צרפת).
הנשיאה הנוכחית של האקדמיה היא השחקנית, הבמאית והתסריטאית קולין סרו ממדור הקולנוע אודיו-ויזואל, וסגן הנשיאה הוא הצלם והמפיק ז'אן גאומי ממדור הצילום, שהתמנו לתפקידים בינואר 2025.
החברים באקדמיה לאמנויות היפות מחולקים לתשעה מדורים: ציור, פיסול, אדריכלות, חריטה, הלחנה, יצירה אמנותית בקולנוע ובווידאו, צילום, כוראוגרפיה (החל מ-2018) וחברים בלתי תלויים.
פרסים

האקדמיה לאמנויות יפות מעניקה חמישה פרסים ייעודיים:
פרס ליליאן בטנקור לשירת מקהלה
פרס קרן סימון וצ'ינו דל דוקה למוזיקה
פרס פייר קרדן לעיצוב
פרס פרנסואה-ויקטור נורי
פרס קרן פייר ג'יאנדה
הערות שוליים

↑  Académie des Beaux-Arts, Office 2025, www.academiedesbeauxarts.fr
| --- | --- |
בקרת זהויות :  NLI: 987007569937005171  PLWABN: 9810531691105606  BIBSYS: 90064102  BNE: XX181493  BnF: cb11872833s (data)  CiNii: DA07770775  GND: 4277299-0  ISNI: 0000 0001 2150 4951  LCCN: n82165623  MusicBrainz: 2d1a2a95-f8b9-4bfb-82b0-5cdc0dec84cb  NKC: xx0114495  RERO: 02-A009952255  SNAC: w61s54pk  SUDOC: 026489635  ULAN: 500276812  VcBA: 494/6105  VIAF: 123832218   WorldCat (עם VIAF): 123832218 
ערך זה הוא קצרמרבנושא תרבות. אתם מוזמנים לתרום לוויקיפדיה ו.
GitHub Copilot

| --- | --- |

 מפתח:  GitHub ו-OpenAI
 מחזור חיים:  27 באוקטובר 2021 – הווה (3 שנים) 
 גרסה אחרונה:  1.29.6152 
 מערכת הפעלה:  Microsoft Windows, Linux, macOS, Web
 האתר הרשמי
 
GitHub Copilot (בתרגום חופשי: גיטהאב טייס-משנה) הוא כלי בינה מלאכותית שפותח על ידי GitHub ו-OpenAI כדי לסייע בהשלמה אוטומטית חכמה של הקוד למתכנתים שמשתמשים בסביבות הפיתוח Visual Studio Code, Visual Studio ,Neovim ו-JetBrains.
הכלי הוכרז לראשונה על ידי גיטהאב ב-29 ביוני 2021 לגרסת בטא למשך שנה, והושק לציבור המפתחים ב 21 ביוני 2022. הוא עובד כרגע בצורה הטובה ביותר עבור השפות Python, JavaScript, TypeScript, Java, Ruby וGo, אבל תומך בנוסף בעוד עשרות שפות תכנות.
השימוש במערכת למנוי עצמאי בתשלום של 10 דולר לחודש או 100 דולר לשנה, מפתחים התורמים לקוד פתוח וסטודנטים יכולים להגיש בקשה לשימוש בכלי ללא תשלום, ולמנוי עסקי החל מ $19 לחודש למשתמש.
היסטוריה

ב-29 ביוני 2021 הציגה חברת גיטהאב את הכלי בתצוגה מקדימה טכנית בסביבת הפיתוח Visual Studio Code, ב-26 באוקטובר 2021 הכלי שוחרר כתוסף בחנות התוספים של JetBrains. ב-27 באוקטובר 2021 הכלי שוחרר כתוסף עבור Neovim בצורה של מאגר פתוח, ב-29 במרץ 2022 גיטהאב הכריזה רשמית שהכלי יהיה זמין בויז'ואל סטודיו 2022.
מאפיינים

הכלי מופעל על ידי מודל בינה מלאכותית OpenAI Codex, שהוא מעין גרסה של GPT-3, מודל שפה שמשתמש בלמידה עמוקה כדי לייצר טקסט דמוי-אדם, וכך, לדוגמה, כאשר מספקים לכלי בעיה תכנותית בשפה טבעית, הוא מסוגל לספק קוד מתאים לפתרון. הוא גם מסוגל לתאר קוד שהוא מקבל באנגלית, ולתרגם בין שפות תכנות. הרישיון על Codex שייך למיקרוסופט, חברת האם של גיטהאב.
מודל הבינה המלאכותית Codex אומן על מאגרים של טקסטים באנגלית, מאגרי GitHub ציבוריים ומאגרי קוד נוספים שזמינים בצורה ציבורית, הקלט כולל מערך נתונים של 159 ג'יגה-בית של קוד מקור מ-54 מיליון מאגרי GitHub ציבוריים.
הכלי כולל תכונות מסייעות למתכנתים, כגון המרה של הערות קוד לקוד שניתן להרצה והשלמה אוטומטית עבור חלקי קוד, השלמת קטעי קוד שחוזרי על עצמם ויצירת מתודות ופונקציות, גיטהאב מדווחת שהתכונה של ההשלמה האוטומטית מדייקת בערך חצי מהזמן. שלדוגמה, עבור השלמת הפונקציה בפייתון לאחר כתיבת הראש שלה, המודל מדייק כ-43 אחוז מהפעמים בניסיון הראשון, וכ-57 אחוז מהפעמים לאחר עשרה ניסיונות. גיטהאב מציינת שהכלי מאפשר לעבוד עם תכנות בספריות ושפות פחות מוכרות ומפחיתה את הזמן שהמתכנת נדרש בקריאת הדוקומנטציה.
התייחסות ציבורית

לאחר השחרור של הכלי, עלו מספר חששות לגבי ההשפעות שלו מבחינת אבטחת מידע והשפעה חינוכית, כמו גם מחלוקת רישוי סביב הקוד שהוא מייצר.
התייחסות ציבורית > רישוי הקוד

רוב הקוד שמיוצר על ידי הכלי נוצר על ידו על סמך הקלט הרב שהוא קיבל, כך שהוא יכול להיות מסווג כ"שימוש טרנספורמטיבי", כלומר, שימוש שמשנה את היצירה כך שמדובר ביצירה חדשה ואין חשש להפרת זכויות יוצרים. אולם, חלק מהפלט הוא העתקה של קוד קיים, דבר שלא יכול להחשב כ"שימוש טרנספורמטיבי" ועלול להחשב הפרת זכויות יוצרים. לכן, Github Copilot נמצא כרגע על תחום שאינו מוגדר מבחינה משפטית, אמנם גיטהאב מציינים ש"מודלי למידת מכונה על בסיס מידע שזמין בצורה פומבית נחשב שימוש הוגן ברחבי קהילת למידת מכונה", אולם, אין תקדים משפטי ישיר בארצות הברית לכך ששימוש במאגרים ציבוריים נכנס תחת שימוש הוגן.
התייחסות ציבורית > המסמכים הלבנים של המוסד לתוכנה חופשית (FSF)

ב-28 ביוני 2021 המוסד לתוכנה חופשית (FSF) פרסם קול קורא למסמכים לבנים בנוגע לשאלות הפילוסופיות והחוקית שנוגעות ל-Github Copilot. הם ציינו כי "הכלי מעלה מספר [...] שאלות שדורשות בחינה מדוקדקת יותר", ב-24 בפברואר ה-FSF ציין שהם קיבלו 22 מסמכים בנושא, ובאמצעות תהליך סקירה אנונימי בחרו 5 מאמרים להדגשה ופרסום.
פריסילה, מלכת המדבר (מחזמר)

ערך זה עוסק במחזמר. אם התכוונתם לסרט קולנוע משנת 1994, ראו .
| --- | --- |

כרזת המחזמר
 בימוי:  סיימון פיליפס
 הפקה:  אלן סקוט Back Row Productions מייקל צ'אג מייקל המלין ג'ון פרוסט בט מידלר
 מילות השירים:  יוצרים שונים
 מבוסס על:  "הרפתקאותיה של פריסילה, מלכת המדבר", סרטו של סטיבן אליוט משנת 1994
 ליברטיסט:  סטיבן אליוט אלן סקוט
 מוזיקה:  יוצרים שונים
 מקום ההתרחשות:  אוסטרליה
 מדינה:  אוסטרליה אוסטרליה
 סוגה:  קומדיה, להט"ב
 הצגת בכורה:  2006 סידני 2009 לונדון 2010 טורונטו 2011 ברודוויי
 שפה:  אנגלית
 פרסים:  פרס טוני פרס אוליבייה
 www.priscillathemusical.com
פריסילה, מלכת המדבר (באנגלית: Priscilla, Queen of the Desert) הוא מחזמר מאת הבמאי והתסריטאי האוסטרלי סטיבן אליוט ואלן סקוט, הכולל שירי פופ ידועים. עלילת המחזה היא עיבוד של סרטו של אליוט משנת 1994 "הרפתקאותיה של פריסילה, מלכת המדבר", המגולל את קורותיהם של שני דראג קווינס וטרנסקסואלית הנוסעים יחד בספר האוסטרלי בדרך מסידני לאליס ספרינגס באוטובוס לו הם קראו "פריסילה".
הפקה

המחזמר הופק על ידי אלן סקוט בשיתוף עם Back Row Productions, מייקל צ'אג, מייקל המלין וג'ון פרוסט; סיימון פיליפס ביים, ורוס קולמן הוא הכוריאוגרף. ההפקה המקורית עלתה לראשונה באוסטרליה, ב-Sydney Lyric, סידני באוקטובר 2006. לאחר הצלחתו של המופע בסידני, ההפקה עברה למלבורן בשנת 2007, ולאחר מכן לניו זילנד בשנת 2008, ובחזרה לסידני לתקופה קצרה, לציון שנתיים למופע. בעקבות ההצלחה האוסטרלית, המחזמר עלה גם בוסט אנד של לונדון, ובשנת 2011, בהפקתה של בט מידלר, בברודוויי, ניו יורק. בשנת 2010 המחזמר היה מועמד לארבעה פרסי אוליבייה, ובשנת 2011 המחזמר היה מועמד לשני פרסי טוני; בשני הטקסים, המחזמר זכה בפרס אחד בלבד, בקטגוריית עיצוב תלבושות.
המחזמר הועלה בישראל ביולי 2016 בהיכל מנורה מבטחים, עם צוות השחקנים של הפקת לונדון ובראשם - ג'ייסון דונובן.
עלילה

העלילה מתארת את סיפורן של שתי מלכות דראג ואישה טרנסג'נדרית מסידני, אשר נשכרו להעלות מופע דראג באתר נופש שבאליס ספרינגס, עיירת נופש בקצהו של המדבר האוסטרלי. כשהם יוצאים בדרכם מערבה, באוטובוס בצבע לבנדר המכונה "פריסילה", שלושת החברים נקלעים לקומדיות של טעויות, נתקלים במספר דמויות מוזרות, כמו גם חווים מקרים של הומופוביה, תוך כדי שהם חווים חוויות הגורמות להם לצאת מהבועה בה הם חיו עד כה, ולהרחיב את אופקיהם.
עלילה > מערכה ראשונה

אנתוני "טיק" בלרוז הוא דראג קווין עם שם הבמה מיצי מיטוזה, המופיע בהצלחה במועדון בסידני, אוסטרליה. יום אחד מתקשרת אליו אשתו מריון, ממנה נפרד כמה שנים מוקדם יותר בשל היותו הומוסקסואל. היא מבקשת ממנו להגיע אל בית הקזינו אותו היא מנהלת, שנמצא באליס ספרינגס - בלב אוסטרליה, מרחק של כ-2,700 ק"מ - ולהעלות שם מופע דראג. בתחילה טיק מהסס, אולם בסופו של דבר מריון משכנעת אותו כאשר היא מגלה לו כי בנג'מין, בנו בן ה-8 שמתבגר, מתחיל לשאול את אימו שאלות על אביו, ומעוניין לפגוש אותו. טיק מגייס למופע שלו שניים מחבריו - את ברנדט - אישה טרנסקסואלית (לשעבר: ראלף), שבעברה הייתה כוכבת מופע דראג בשם "Les Girls"; ואת אדם ווייטלי - הומוסקסואל צעיר, נמרץ, יהיר וקאמפי, ששם הבמה שלו הוא פלישיה. אדם מלווה כסף מהוריו, ורוכש אוטובוס אפור ומכוער - לו אדם מעניק את השם "פריסילה" - שבו השלושה יוצאים לדרכם, לצלילי השיר "Go West".
במהלך נסיעתם, טיק מפתיע את שני חבריו, בכך שהוא מספר להם שהוא נשוי (עובדה ששמר מהם בסוד עד עתה). השלושה עושים עצירת ביניים ויוצאים לבלות בפאב מקומי, בלבוש דראג מלא (אחרי שטיק מפסיד בהתערבות לאדם). כשהם חוזרים לאוטובוס, הם מגלים כי תושבי העיר ריססו כתובות נאצה הומופוביות על צד האוטובוס. טיק נסער, אך שני חבריו מנחמים אותו. בהמשך הדרך האוטובוס שלהם נתקע, וברנדט מתקשרת לשירותי גרירה, על מנת שישלחו אליהם מכונאי. בינתיים, הם מנצלים את הזמן על מנת לצבוע את האוטובוס שלהם בצבע לבנדר ועורכים חזרה למופע שלהם. את החזרות קוטעים קבוצה של אבוריג'ינים מקומיים שנקלעים למקום, ובוב, מכונאי מעיירה קטנה בסביבה, שמגיע ומסייע להם לתקן את האוטובוס. שלושת החברים חוגגים שמצאו אנשים המקבלים אותם, ומעלים לכבודם הופעה, לצלילי השיר "I Will Survive".
עלילה > מערכה שנייה

שלושת החברים מתארחים בביתו של בוב, ומגלים שבעברו היה מעריץ של מופע "Les Girls" בו כיכבה ברנדט, והשניים מתחילים להתאהב זה בזו. בוב משכנע אותם להעלות מופע בפאב מקומי, אבל אשתו סינתיה קוטעת את ההופעה שלהם, ומעלה הופעה משל עצמה. ברנדט מזמינה את בוב להצטרף אליהם בנסיעתם, והוא מחליט לעזוב את אשתו ומצטרף. בהמשך הדרך, החבורה עושה חניית ביניים בעיירה קטנה, ואדם מחליט להתלבש כאישה ולצאת לבלות. אולם כאשר הגברים המקומיים מגלים שהוא גבר, ולא אישה, הם רודפים אחריו ומכים אותו, עד אשר ברנדט מגיעה למקום ומצילה אותו, כשהיא בועטת באחד מהתוקפים. בסופו של דבר, החבורה מגיעה אל אליס ספרינגס. טיק פוגש את בנו, שמקבל בהבנה את זהותו המינית ואת אורח החיים של אביו. השלושה מעלים בהצלחה את מופע הדראג שלהם על במת התיאטרון של הקזינו. לאחר מכן החבורה מדברת על תוכניותיהם לאחר אליס ספרינגס, והם מבינים שהם לא יכולים לעזוב אחד את השני. ברנדט מספרת לחבריה שהיא מעוניינת לתת הזדמנות למערכת היחסים שלה עם בוב. אדם וברדנט מבטיחים לטיק שיסייעו לו להיות אבא טוב לבנג'מין.
שחקנים ודמויות

| שם הדמות | אודות הדמות | הפקת אוסטרליה המקורית 2006 | הפקת לונדון המקורית 2009 | הפקת ברודוויי המקורית 2011 |
| --- | --- | --- | --- | --- |
| אנתוני "טיק" בלרוז / מיצי מיטוסיס | הומוסקסואל המככב בהצלחה כדראג קווין במועדון בסידני, אוסטרליה | ג'רמי סטנפורד | ג'ייסון דונובן | וויל סוונטון |
| ברנדט בסנג'ר | אישה טרנסג'נדרית, שבעברה הייתה כוכבת מופע דראג | טוני שלדון | טוני שלדון | טוני שלדון |
| אדם ווייטלי / פלישיה ג'וליגודפלוו | הומוסקסואל צעיר, נמרץ, יהיר וקאמפי | דניאל סקוט | אוליבר ת'ורנטון | ניק אדמס |
| בוב | מכונאי מעיירה קטנה, שמתאהב בברנדט | מייקל קטון | קלייב קרטר | ס' דייוויד ג'ונסון |
| הדיוות |  | דניאל ברנז סופי קרטר אמיליה קורמק | זואי בירקט קייט גילספי אמה לינדרס | ג'קלין ארנולד אנסטסיה מק'קלסקי אשלי ספנסר |
| מריון | אשתו של טיק, אימו של בנג'מין | מרני מק'קווין | איימי פילד / איב רובינסון | ג'סיקה פיליפס |
| שירלי |  | ז'נבייב למון | דניאל קומב | קיילה סטל |
| סינתיה | אשתו של בוב | לנה קרוז | קנאקו נקאנו | ג'יי איליין מרקוס |
| מיס אנדרסטנדינג | זמרת דראג קווין, עמיתה של מיצי | טרבור אשלי | וסלי סבסטיאן | ניית'ן לי גראהם |
| ג'ימי |  | קירק פייג' | טריסטן טמפל | ג'יימס בראון |
| פרנק |  | בן לואיס | ג'ון ברנוץ' | מייק מק'גאוון |
| ברנדט הצעירה |  | דמיאן רוס | סטיבל קליברלי | סטיב שפיס |
| בנג'מין | בנם של טיק ומריון | ג'ושוע ארקי אלק אפסימוס רואן סקוט ג'ואל סלייטר | ג'ין גודמן רד ווקר קמרון סאיירס דריוס קפל | לוק מניקוס אשטון וורז |
שירים

| מס' | שם השיר | ביצוע | ביצוע מקורי |
| --- | --- | --- | --- |
| 1 | אוברטורה | תזמורת |  |
| 2 | Downtown | הדיוות והלהקה | פטולה קלארק |
| 3 | I've Never Been to Me | טיק והדיוות | שרלין |
| 4 |  ?‏What's Love Got to Do with It | מיס אנגרסטנדינג | טינה טרנר |
| 5 | Don't Leave Me This Way | ברנדט, טיק והלהקה | הרולד מלווין והבלו נוטס |
| 6 | Venus | פלישיה והבנים | Shocking Blue |
| 7 | Go West | ברנדט, טיק, אדם והלהקה | אנשי הכפר |
| 8 | I Say a Little Prayer | טיק והדיוות | דיון וורוויק |
| 9 | I Love the Nightlife | שירלי, ברנדט, מיצי, פלישיה והלהקה | אליסיה ברידג'ס |
| 10 | Both Sides, Now | ברנדט, טיק, אדם | ג'וני מיטשל |
| 11 | ‏!‏Sempre libera‏ ‏!‏Delirio vano è questo‏ ‏!‏Follie‏ (מתוך לה טרוויאטה) | פלישיה והלהקה |  |
| 12 | Colour My World | אדם, טיק, ברנדט והלהקה | פטולה קלארק |
| 13 | I Will Survive | ברנדט, אדם, טיק, ג'ימי והלהקה | גלוריה גיינור |

| מס' | שם השיר | ביצוע | ביצוע מקורי |
| --- | --- | --- | --- |
| 1 | Thank God I'm a Country Boy | הלהקה | ג'ון דנוור |
| 2 | A Fine Romance | ברנדט הצעירה יחד עם Les Girls | בילי הולידיי |
| 3 | Shake Your Groove Thing | מיצי, ברנדט, פלישיה והדיוות | פיצ'ס & הרב |
| 4 | Pop Muzik | סינתיה והלהקה | M |
| 5 | (reprise)‏ A Fine Romance | בוב | בילי הולידיי |
| 6 | Girls Just Want to Have Fun | הדיוות ואדם | סינדי לאופר |
| 7 | Hot Stuff | פלישיה, הדיוות וברנדט | דונה סאמר |
| 8 | MacArthur Park | בדנרט, טיק, אדם והלהקה | ריצ'רד האריס |
| 9 | Boogie Wonderland | מריון והלהקה | Earth, Wind & Fire יחד עם ה-Emotions |
| 10 | The Morning After | מיצי, ברנדט, פלישיה והדיוות | מורין מק'גוברן |
| 11 | (reprise)‏ Go West | אדם | אנשי הכפר |
| 12 | Always on My Mind | טיק ובנג'מין | ברנדה לי וגוון מק'קריי |
| 13 | Confide in Me | פלישיה | קיילי מינוג |
| 14 | We Belong | פלישיה, מיצי, ברנדט | פט בנאטר |
| ‏15 | Finally‏ | הלהקה | סה סה פניסטון |
| ‏15 | (reprise)‏ Shake Your Groove Thing | הלהקה | פיצ'ס & הרב |
| ‏15 | (reprise)‏ Hot Stuff | הלהקה | דונה סאמר |
| ‏15 | (reprise)‏ I Love the Nightlife | הלהקה | אליסיה ברידג'ס |
| ‏15 | (reprise)‏ I Will Survive | הלהקה | גלוריה גיינור |
שלמה מדרויש

| --- | --- |

 לידה:  המאה ה-12 טרואה?
 כינוי:  הקדוש מדרויש
 מקום פעילות:  דרויש (אנ') או רואן
 השתייכות:  בעלי התוספות
 רבותיו:  ר"י הזקן; ריצב"א
 תלמידיו:  רבי שמואל מפלייזא; רבי מאיר מלונדון
 בני דורו:  רבי שמשון משאנץ; רבי ברוך בן יצחק
 אב:  רבי יהודה מטרויש
רבי שלמה בן יהודה מדרויש המכונה "הקדוש מדרויש" היה מבעלי התוספות בצרפת בסביבות מפנה המאה ה-13.
חייו

יש האומרים כי נולד בטרואה. למד בישיבתו של ר"י הזקן בדמפייר (אנ'), והיה מצעירי תלמידיו, ולאחר פטירתו למד מפי הריצב"א. חי ופעל בעיר דרויש (אנ'), אך לדעת גולב עירו הייתה רואן, שם, לדעתו, עמד בראשות ישיבה או בית מדרש. היה מחכמי צרפת שאליהם שלח הרמ"ה את איגרתו בעניין פולמוס הרמב"ם. מלבד זאת, עמד בקשרי מכתבים עם חברו, רבי שמשון משאנץ ומתואר ששאל שאלות את חברו רבי ברוך בן יצחק.
גולב סבור כי בהשפעת הנזירות הנוצרית, נהג במנהגי פרישות מהנאות העולם, ובכלל זה מנישואין, אולם אורבך הסיק מהמקורות שהייתה לו אשה וכנראה גם בת.
כינויו הנפוץ היה "הקדוש", המרמז על מוות על קידוש השם. אין בידינו מקורות נוספים על נסיבות מותו.